খায়রুল বাসার

খায়রুল বাসার একজন বাংলাদেশী অভিনেতা ও মডেল। তিনি রোদ বৃষ্টির গল্প টিভি নাটকের জন্য সীমিত দৈর্ঘ্য কাহিনীচিত্র বিভাগে সেরা অভিনেতা বিভাগে মেরিল-প্রথম আলো সমালোচক পুরস্কার অর্জন করেন। এছাড়া তিনি গালিবের প্রেম ও বসন্তের কাব্য (২০২২) ও পরস্পর (২০২৪) আরও দুটি মেরিল-প্রথম আলো পুরস্কারের মনোনয়ন লাভ করেন।

প্রারম্ভিক জীবন
খায়রুল বাসার ঢাকা বিশ্ববিদ্যালয়ের সঙ্গীত বিভাগে স্নাতক ও স্নাতকোত্তর সম্পন্ন করেছেন। তিনি বিশ্ববিদ্যালয়ে থাকাকালীন ২০১১ সালে ঢাকা ইউনিভার্সিটি মাইম অ্যাকশন সংগঠনের মধ্য দিয়ে মূকাভিনয়ের সাথে যুক্ত হন। তিনি ২০১১ থেকে ২০১৭ সালের মধ্যে স্ট্রিট শো এবং স্টেজ শো মিলিয়ে প্রায় ৪০০ শো করেন।

কর্মজীবন
খায়রুলের চলচ্চিত্রের অভিষেক ঘটে দেশের বাইরে বিভিন্ন চলচ্চিত্র উৎসবে প্রশংসিত ইতি, তোমারই ঢাকা (২০১৯)-এর "হোয়্যার, নোহোয়্যার খণ্ডে অভিনয়ের মধ্য দিয়ে। পরের বছর তিনি ঊনপঞ্চাশ বাতাস (২০২০) চলচ্চিত্রে অভিনয় করেন। একই বছর তিনি ক্লোজ-আপ কাছে আসার গল্পের তোমার পাশে হাটতে দিও খণ্ডে অভিনয় করে প্রশংসিত হন।

২০২১ সালে ঈদুল ফিতরে বঙ্গ বিডির "বেইসড অন বুক" প্রকল্পে রাহিতুল ইসলামের চরের মাস্টার কম্পিউটার ইঞ্জিনিয়ার উপন্যাস অবলম্বনে ভিকি জাহেদের চরের মাস্টার ওয়েব চলচ্চিত্রে অভিনয় করে আলোচনায় আসেন। এছাড়া ঈদুল ফিতরে তার অভিনীত চয়নিকা চৌধুরীর অন্ধজাল ছবি ও মিজানুর রহমান আরিয়ানের নট আউট টিভি নাটক দুটি প্রশংসিত হয়। এছাড়া তিনি মিজানুর রহমান আরিয়ানের পরিচালনায় চ্যানেল আইয়ের যত্ন নাটকে অভিনয় করেন। এটি লকডাউনে ঘরবন্দি এক নব-দম্পতির গল্প। পাশাপাশি তিনি মাহমুদ দিদারের প্রিয় ডাকবাক্স, নাজমুল হাসান বাপ্পীর আমি কোনো অভিনয় করিনি, মাহিদুল মহিনের চুমকি চলেছে.. নাটকে অভিনয় করেন। একই বছর তাকে আশফাক নিপুনের মহানগর ওয়েব ধারাবাহিকের প্রথম মৌসুমে দেখা যায়।

তিনি গালিবের প্রেম ও বসন্তের কাব্য (২০২২) টিভি নাটকে অভিনয় করে সীমিত দৈর্ঘ্য কাহিনীচিত্র বিভাগে সেরা অভিনেতা বিভাগে মেরিল-প্রথম আলো সমালোচক পুরস্কারের মনোনয়ন লাভ করেন। তিনি রোদ বৃষ্টির গল্প টিভি নাটকের জন্য সীমিত দৈর্ঘ্য কাহিনীচিত্র বিভাগে সেরা অভিনেতা বিভাগে মেরিল-প্রথম আলো সমালোচক পুরস্কার অর্জন করেন এবং পরস্পর'' টিভি নাটকের জন্য আরও একটি মেরিল-প্রথম আলো পুরস্কারের মনোনয়ন লাভ করেন।। 

 চলচ্চিত্রের তালিকা 
 চলচ্চিত্র 
 বছর চলচ্চিত্রের শিরোনাম  ভূমিকা  টীকা ২০১৯ ইতি, তোমারই ঢাকা বয়ফ্রেন্ড খণ্ড: "হোয়্যার, নোহোয়্যার" ২০২০ ঊনপঞ্চাশ বাতাস সিয়াম ২০২১ চরের মাস্টার বঙ্গ বিডির "বেইজড অন বুক" প্রকল্পের ওয়েব চলচ্চিত্র নেটওয়ার্কের বাইরে মুন্না চরকির মৌলিক ওয়েব চলচ্চিত্র ২০২২ সাহস পুলিশ অফিসার শুক্লপক্ষ মঞ্জু চরকির মৌলিক ওয়েব চলচ্চিত্র ক্যাফে ডিজায়ার ফুয়াদ চরকির মৌলিক ওয়েব চলচ্চিত্র ২০২৩ শহরে অনেক রোদ দীপ্ত প্লের মৌলিক ওয়েব চলচ্চিত্র ২০২৪ কাজলরেখা সোনাধর

ওয়েব ধারাবাহিক
 বছর চলচ্চিত্রের শিরোনাম  ভূমিকা  টীকা ২০২১ মহানগর আবির হাসান মৌসুম ১ ২০২২ নিখোঁজ মামুন আলম তীরন্দাজ সাইফ ইশতিয়াক বোধ বাহাউদ্দিন সুমন

পুরস্কার ও মনোনয়ন
প্রদানের তারিখবিভাগমনোনীত কর্মফলাফল ৮ সেপ্টেম্বর ২০২৩ সীমিত দৈর্ঘ্য কাহিনিচিত্রে সেরা অভিনেতা গালিবের প্রেম ও বসন্তের কাব্য   ২৩ মে ২০২৫ রোদ বৃষ্টির গল্প   পরস্পর   

তথ্যসূত্র

বহিঃসংযোগ



বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:মেরিল-প্রথম আলো পুরস্কার বিজয়ী
বিষয়শ্রেণী:কিশোরগঞ্জ জেলার ব্যক্তি